Γεώργιος Β. Τσούπρας

Ο Γεώργιος Τσούπρας (15 Μαΐου 1967- 8 Ιουνίου 2020), ήταν Ελληνας Θεολόγος, Σλαβολόγος, Πολιτικός Επιστήμονας, Ιστορικός Ερευνητής και Εκπαιδευτικός. 
 Βιογραφία  
Ο Δρ. Γεώργιος Τσούπρας, γεννήθηκε στις 15 Μαΐου 1967 στις Αχαρνές Αττικής. Πατέρας του ήταν ο Βασίλειος Τσούπρας (Θεολόγος και Κοινωνιολόγος) και μητέρα του η Γεωργία Καραβία.

Είχε τέσσερα αδέρφια.

 Σπουδές 
Αφού αποφοίτησε από το 1ο Γενικό Λύκειο Αχαρνών το 1984, φοίτησε στην Δ' τάξη του Εκκλησιαστικού Λυκείου Αθηνών, την οποία αποφοίτησε το 1985. 

Σπόυδασε Θεολογία στην Ανωτέρα Εκκλησιαστική Σχολή Αθηνών (1988) και Κοινωνική Θεολογία στη Θεολογική Σχολή του Εθνικού και Καποδιστριακού Πανεπιστημίου Αθηνών (1993). Έκανε μεταπτυχιακές σπουδές επάνω στις Σλαβικές Σπουδές και την Ιστορία των Σλαβικών Εκκλησιών, στη Θεολογική Σχολή του Πανεπιστημίου Αθηνών, λαμβάνοντας μεταπτυχιακό δίπλωμα (master) το 2003. 

Έκανε διδακτορική διατριβή  επάνω στην Ιστορία των Ορθόδοξων Σλαβικών Εκκλησιών και έλαβε διδακτορικό δίπλωμα (PhD) από τη Θεολογική Σχολή του Πανεπιστημίου Αθηνών, με βαθμό "άριστα" το 2010. Αναγορεύθηκε διδάκτορας Σλαβολογίας του Πανεπιστημίου Αθηνών το 2013.  

Το 2017, εισήχθη στο Τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου, από το οποίο έλαβε πτυχίο το 2020.

Γνώριζε Αγγλικά, Σερβικά, Βουλγαρικά, Γαλλικά, Ιταλικά και Γερμανικά.

 Εκπαίδευση  
Από το 1998 έως το 2005, ήταν εκπαιδευτικός μέσης εκπαίδευσης στον ιδιωτικό τομέα, ενώ από το 2005 έως το 2019, ήταν εκπαιδευτικός μέσης εκπαίδευσης στον δημόσιο τομέα.  Από το 2007, ήταν μέλος του διδακτικού ερευνητικού προσωπικού (ΔΕΠ) του τομέα Συστηματικής Θεολογίας της Θεολογικής Σχολής του Πανεπιστημίου Αθηνών.

 Σεμινάρια 
2016, Εκπαιδευτής, στο σεμινάριο της Διεύθυνσης Δευτεροβάθμιας Εκπαίδευσης Δυτικής Αττικής με θέμα: «Αξιοποίηση Λογισμικών στην υλοποίηση Πολιτιστικών Προγραμμάτων».

2016, Διοργανωτής, στο σεμινάριο του Διορθοδόξου Κέντρου της Εκκλησίας της Ελλάδος και του Ινστιτούτου Εκπαιδευτικής Πολιτικής με θέμα: «Παιδαγωγική προσέγγιση του σύγχρονου σχολείου και Βιωματικές συναντήσεις εκπαιδευτικών».

2015, Διοργανωτής, στο σεμινάριο του κέντρου πρόληψης εξαρτήσεων και προαγωγής ψυχοκοινωνικής υγείας «ΑΡΗΞΙΣ» και της Διεύθυνσης Δευτεροβάθμιας Εκπαίδευσης Δυτικής Αττικής, με θέμα: «Αναζητώντας τον εαυτό μου και τους άλλους».

2015, Εκπαιδευτής, στο σεμινάριο του Γενικού Νοσοκομείου Ελευσίνας «Θριάσειο» και της Διεύθυνσης Δευτεροβάθμιας Εκπαίδευσης Δυτικής Αττικής με θέμα: «Προαγωγή Υγείας στο Σχολείο»

 Δράση 
Ήταν Ιεροκήρυκας της Ιεράς Μητροπόλεως Νέας Σμύρνης . Ήταν τακτικός συνεργάτης, στέλεχος και αρθρογράφος της ορθόδοξης μορφωτικής και κοινωνικής εφημερίδας Επάλξεις. Ήταν μέλος της Ένωσης Ελλήνων Σλαβολόγων και μέλος της Πανελλήνιας Ένωσης Θεολόγων. Ήταν τακτικός αρθρογράφος και επιστημονικός συνεργάτης σε εφημερίδες και περιοδικά θεολογικού, κοινωνικού ενδιαφέροντος.

 Εργογραφία   

 Βιβλιογραφία  

 Γεώργιος Β. Τσούπρας, «Πατριαρχείο και Βαλκάνια», Εκδόσεις Γρηγόρη.  
 Γεώργιος Β. Τσούπρας, «Η Κατάργηση των Αρχιεπισκοπών Πεκίου και Αχρίδας στο Πλαίσιο της Εκκλησιαστικής Πολιτικής κατά την Τουρκοκρατία», Διδακτορική Διατριβή. 
Γεώργιος Β. Τσούπρας, «Ο αντίκτυπος των πολιτικών αλλαγών στην Γιουγκοσλαβία σχετικά με την αλλαγή της κρατικής θέσης στο "Μακεδονικό" εκκλησιαστικό ζήτημα κατά το 1966. 
 Γεώργιος Β. Τσούπρας, «Εκκλησία και Εθνογένεση» - Η "Μακεδονική" Ορθόδοξη Εκκλησία στην Υπηρεσία των Σκοπίων, Εκδόσεις Γρηγόρη.

 Έρευνητικό Έργο 

 2018, «Φιλοθέη, η Αγία των Αθηνών», Ερευνητής και κειμενογράφος της ομώνυμης δραματοποιημένης ταινίας της Μαίρης Χατζημιχάλη-Παπαλιού. 

 2017, «Παναγία η Πλατυτέρα των Ουρανών», Ερευνητής της ομώνυμης σειράς-ντοκυμαντέρ (ΕΡΤ) της Μαίρης Χατζημιχάλη-Παπαλιού. 

 2015, «Η Εκκλησία των Σκοπίων. Το ιστορικό παρελθόν ως "κανονικό" επιχείρημα», Θεολογία, 86 (2015) 323-345.
 2015, «Η σχισματική "Μακεδονική Εκκλησία" και οι "κανονικοί" ισχυρισμοί της για αυτοκεφαλία», Νομοκανονικά ΙΓ΄ (2015) 86-101.
 2014, «Δεν Είσαι Μόνος», Επιστημονικός σύμβουλος και ερευνητής τεκμηρίωσης στη σειρά της ΕΡΤ της Μαίρης Χατζημιχάλη-Παπαλιού.
 2012-2014, Επιστημονικός Συνεργάτης και Κειμενογράφος της ΕΡΤ, στα τηλεοπτικά έργα «Η ουτοπία της εξουσίας» και «Τουρκοκρατία». 
 2005: Συμμετείχε στην ομάδα σύνταξης και έρευνας του Λογισμικού για τα Θρησκευτικά Γυμνασίου από το Παιδαγωγικό Ινστιτούτο. 

 Προσωπική Ζωή 
Ήταν γιός, του Διακεκριμένου Θεολόγου-Κοινωνιολόγου και Αγωνιστή για τα δικαιώματα των τυφλών Βασιλείου Γ. Τσούπρα. Αδελφή του ήταν, η Περιφερειακή Σύμβουλος Αττικής και τ. Αντιπεριφερειάρχης Πολιτικής Προστασίας, Γιάννα Τσούπρα .

Ήταν παντρεμένος με τη Δικηγόρο Μακρίνα Ράγκα, και είχαν 1 κόρη.

 Θάνατος 
Ο Γεώργιος Τσούπρας, απεβίωσε σε ηλικία 53 ετών στις 8 Ιουνίου 2020, ύστερα από πολύμηνη μάχη με την επάρετη νόσο. 

 Παραπομπές 

Κατηγορία:Έλληνες θεολόγοι
Κατηγορία:Έλληνες συγγραφείς του 21ου αιώνα
Κατηγορία:Έλληνες εκπαιδευτικοί
Κατηγορία:Ερευνητές
Κατηγορία:Έλληνες πολιτικοί επιστήμονες
__ΕΥΡΕΤΗΡΙΟ__